rlitschk/wikidir huggingface dataset:
E Sacca (Mehrzahl Sacche) isch z Venedig en Insle, wo dur Uufschüttige chünschtlich entschtanden isch, vo dene gits hüt drü. Au Randgebiät vo de Schtadt, wo uf die glich Art und Wiis gwunnene worde sind und en Iibuchtig vo de Lagune i de Schtadt werde so bezeichnet. Die drü Insle heissed Sacca Fisola, Sacca San Biagio und Sacca Sessola, d Gwünnig vo Land sind d Sacca di San Girólamo und Sacca di San Alvise, d Iibuchtig im Norde vo de Schtadt werd Sacca della Misericordia gnennt. Am Aafang vom 20. Jahrhundärt häts no e Sacca di San Chiara ghä, es Hafebassin mit Lagerhüser in de Nöchi vom Frachthafe. D Sacca Sessola liit im Süde vo de Schtadt Venedig i de Lagune usse. D Insle bschtaht syt em Jahr 1870 und isch dur Material vo Grabige und Kanalvertüüfige entschtande. Die erschte Gmües- und Wygärte sind schtändig vo Lagerhallene verdrängt worde. 1911 hät mer uf de Insle es Chrankehuus für Cholerachranki baut. S öffentlichi Schpital, wo im Jahr 1914 gründet worde isch, gits hüt immer noo. 45.40515112.320772Koordinate: 45° 24′ 19″ N, 12° 19′ 15″ O
Dr Begriff Naturwüsseschaft definiert d'Wüsseschaft vum Verstah und'm Erchläre vum lebendigem und unlebendigem i de Natur. Traditionelli Grundfächer vu dere Wüsseschaft si zum Bispiil d'Physik, d'Chemie und d'Biologie. Hüt zu Tag chame meh Fächer drzue zälle, unter anderem d'Astronomie. Im Gegesatz zur Mathematik chame bide Naturwüsseschafte alli Vorgäng erchläre und Gsetzesmässigkeite finde. D'Mathematik higege isch e Strukturwüsseschaft, wodri d'Tätigkeite nach Axiome oder logische Gsetzt ablaufet. Di meischte Naturwüsseschafte beschribet Wüsseschafte, wo dri öppis aktiv passiert, wie zum Bispiil d'Biologie (z. B. Wachstum vu Lebewese), d'Physik (z. B. Magnetchräft uf de Erde) oder d'Chemie (Mischige und Spaltige).
D' Auckland Grammar School isch oine vo de gresschde ond äldeschde Schuala en Neuseeland und befindet sich in Auckland. Si isch anna 1850 grendat worre. Auf dia Schual gangat allerdengs bloß Buaba em a Alder zwischa 12 ond 19, koine Mädla. Si hot mee als 2200 Schialer. Sir Thomas Bavin (1874-1941), 24. Premier vo New South Wales, en Auschdralien Hamish Carter (*1971), 2004 Sommerolympiade Goldmedaille (Triathlon) Russell Crowe (*1964), Schauspialer Sir Roger Douglas (*1937), wo Fenanzminischder vo Neuseeland gwä isch Sir Raymond Firth (1901–2002), Anthropologe Grant Fox (*1962), vormols Kapitän von de All Blacks Charles Goldie (1870–1947), Kinschdler Sir Doug Graham (*1942), vormals Juschdizminischder vo Neuseeland Graham Henry (*1946), Trainer von de All Blacks Sir Edmund Hillary (*1919), Erschdbesteiger vom Mount Everest Sir Leslie Munro (1901–1974), Präsident vom UN-Sicherheitsrat Webseit vo de Schual
De Niklaus Meienberg (* 11. Mai 1940 z Sanggalle; † 22. September 1993 dur Suizid z Züri) isch en Schwiizer Schriftschteller und inveschtigative Journalischt gsi. Är het z Züri gläbt und zu Läbzyte 14 Büecher veröffentlich. Sini Arbeite über die jüngeri schwiizerischi Vergangeheit händ damals massgäblich zu de öffentliche Meinigsbildig i de Schwiiz biitreit. Sini gschliffne Text gälted immer no als Muschterbiischpil i de Journalischteschuele Nach füüf Jahr i de Chloschterschuel Disentis isch är mit 20gi für es Jahr id USA, is New Yorker Büro vo de Federation of Migros Cooperatives, und isch usserdäm Bulldozerfahrer im kanadische Vancouver gsi. Erscht dänn het är aagfange schtudiere, Hauptfach Geschichte, zerscht a de Uni z‘Friburg, dänn a de ETH, dänn mit eme Stipendium z Paris. Sini Schtudie het är z Friburg abgschlosse, mit de Lizenziatsarbeit De Gaulle und die USA von 1940–42. Ab 1966 5 Jahr isch er Pariser Korrespondent vo de Weltwoche gsi. Ab 1971 het är Byträg fürs Kulturmagazin Perspektiven vom SF DRS gmacht, sowie etlichi Produktione fürs Radio DRS, z. B. di satirisch Sändig Faktenordner. Glichzytig isch är freie Mitarbeiter vom Zürcher Tages-Anzeiger worde, und vom Tages-Anzeiger Magazin (hütige Name: Das Magazin). Wäg sine kritische Text zur Schwiizer Gschicht und
D Annemarie Wildeisen (* 1946 z Bade/Aargau) isch en bekannti Schwiizer TV-Chöchin und Chochbuechautorin. Über ihri langjährigi journalistischi Tätigkeit als Redaktorin isch d‘Wildeisen zum Fachgebiet „Choche“ cho. Sie isch usserdäm emal Chochlehrerin gsi, und isch sälber Huusfrau. Ihres eigne Format "KOCHEN" het en feschte Platz im tägliche Programm vo diverse Lokalsänder (z. B. Tele Tell, Tele Züri). Ihre dadurch erlangti Prominänz gaht so wiit, dass sie au scho zu nere Autogrammschtund verpflichtet worde isch. D‘Wildeisen isch uuserdäm Usegäberin und Chefredaktorin vo mene monatliche Choch-Magazin. Ihri alltagstauglichi Chuchi isch schnäll, guetbürgerlich und unkompliziert. GALA Das Kochbuch. Baden: AT Verlag 2006 ISBN 978-3-03800-299-4 Gästemenüs zum Vorbereiten. Baden: AT Verlag ISBN 978-3-85502-672-2 Fleischküche. Baden: AT Verlag ISBN 978-3-85502-814-6 Gemüseküche. Baden: AT Verlag ISBN 978-3-85502-914-3 Fischküche. Baden: AT Verlag ISBN 978-3-03800-269-7 Meine 100 besten TV-Rezepte. Baden: AT Verlag ISBN 978-3-03800-228-4 20-Minuten-Küche. Baden: AT Verlag ISBN 978-3-85502-809-2 Eine Prise Süden. Baden: AT Verlag ISBN 978-3-85502-905-1 Eiscreme Glace Sorbet. Baden: AT Verlag ISBN 978-3-85502-793-4 Fleisch sanft garen bei Niedertemperatur. Baden: AT Verlag 22. Aufl. 2007 ISBN 978-3-03800-314-4 Garen über Dampf. Baden: AT Verlag ISBN 978-3-85502-660-9 Gourmetmenüs aus dem Profi Steam. Baden: AT Verlag ISBN 978-3-85502-799-6 Konfitüren, Marmeladen, Gelees. Baden: AT Verlag ISBN 978-3-85502-662-3 Mozzarella. Baden: AT
Dr Disney-Dollar (engl. Disney dollar) isch e Komplementärwährig. Si gseht ähnlich us wie de US-Dollar und isch am 5. Mai 1987 s erscht Mol in Umlauf brocht worde. Si hät en zitlich unbegränzte Wert und cha jederzit wider in US-Dollar umtuscht wärde. Sie chan aber wie normals Geld a de vorgsehne Orte verwändet werde. Das garantiert d Walt Disney Company. Dr Disney-Dollar isch somit es zitlich unbegrenzts Wertpapier. Da er nöd verjöhre cha und jederzeit wider id d offizielle Währig umtuscht werde cha, isch er käi Guätschii. Astell vomene amerikanische Präsident träget die Note bekannti Disney-Figure, wie dr Micky Maus, dr Donald Duck, dr Goofy, dr Stitch vo Lilo & Stitch, Dumbo und anderi. Die Dollar werdet von dr Walt Disney Company verchauft. Iglöst könned sie uf de Schiff vo dr Disney Cruise Line, allne Disney-Shops innerhalb dr USA und im Disneyland und em Walt Disney World Resort. Si träget immer d Unterschrift vom fiktive Schatzmäischter Scrooge McDuck, das isch dr englischi Name für de Dagobert Duck. Disney-Dollar händ als Zeichä "A" oder "D". Damit wird agschribe, wo si hergeschtellt worde si. "A" stoht für Anaheim, Disneyland in Los Angeles und "D" fürs Walt Disney World Resort i Florida. Die
D’Schwizzer Volksinitiative gege de Bau vù Minarätt vùm 29. Novämber 2009 isch e Volksinitiative gsìì, wùù d'Schwizzer Partäie SVP ùn EDU lanciert hän mìt em Ziil, de Bau vù Minarätt ìn de ganze Schwiz fǜr verfassigswììdrig z erchläre. Am 29. Novämber 2009 hän di Wahlberächtigte ìn de Schwiz ǜber de Vorschlaag chönne abstìmme; s Ergèèbnìs isch e doppelts Ja gsìì, 57,5 Brozänt vù de Wähler ùn 19,5 vù de (23) Kantön hän fǜr s Verbott gstìmmt. Vù de Schwizzer Bevölcherig (ca. 7,4 Mìllione) sìn ca. 340'000 Persone Muslim, d. h. si mache 4,3 Brozänt vù de Iiwohner uss. Doodemìt isch de Islam ìn de Schwiz d'Rèligion mìt de drìttgröschte Aazahl vù Aahänger, wie s Bundesamt fǜr Statistik bi-n-ere Volkszällig ìm Johr 2000 festgstellt hät. 2006 sìn ene ǜber 120 Gebättsstätte zùr Verfiegig gstande, wùù ìm Allgemeine islamischi Kulturzändre gsìì sìn. 2007 hän vier Moschee ìn de Schwizz e Minarätt ghaa, nämlig sälli z Gämf, z Winterthur, z Wange bi Olte ùn d'Mahmud-Moschee z Zǜri, wo vo dr Ahmadiyya in de 1960er Johr baut worden isch, ohni dass vil dra kritisiert worde wer. Kei einzigs devùù hät e Muezzin ghaa, wie's ìn vile andere Länder gängig isch. Sächzäh Schwizzer Bolitiker, wùù
Dr Islam isch nochem Christetum die zweitgröschti Religionsgmeinschaft vo der Wält. Sini Ahänger bezeichne sich als Muslim oder Moslem. Dr Islam isch e monotheistischi abrahamitischi Religion, wa bedüted, er berüeft sich wie au s Christetum und s Judetum uf de Stammesvater Abraham (arabisch: Ibrahim). De Islam isch die jüngschti vo de drei grosse abrahamitische Religione. Wie s Christetum und s Judetum glauben au d Moslem an ein Gott und tuet sech sehr sträng vom Polytheismus abgränze. De Islam gränzt sech au vo dr christleche Vorstellig vo dr Inkarnation, dr Drüüfaltikeit und dr Chrüzigung vo Jesus starch ab. De Jesus (arabisch: Isa) wird nöd als Sohn Gottes agluegt, sondern eifach als en witere Prophet. De Koran nennt drumm de Jesus uusdrückli as "Sohn vo de Maria". De Mohammed (ar. Muhammad), de Begründer vom Islam, gilt als de letschti und wichdigschti Prophet. S bestimmende Elemänt isch d Lehr vom tawhid, dr Einheit vo Gott. S arabische Wort für de allainig Gott isch Allah. Wil dr Islam sin Ursprung in Arabie het, wird wäge däm ußerhalb vo dene Gebiet d Bezeichnig Allah nur für e Gott vo de Moslem brucht. Dr Islam isch ned elei e Religion, sondern au es in sich gschlossnigs,
Radio SRF 1 (bis Dezember 2012 DRS 1) isch als das erschti Programm vum Schwiizr Radio (SRF), dr verbreitischt und dr meischt gköhrtischt Radiosender vu de Schwiiz. Dr Radiosender leit sehr viil Wert uf aktuelli und vertüüfti Informatione, Hintergrundsendige und Unterhaltig dur Satire und Hörspiil. Zu de Nachrichtesendige strahlt dr Sender au mehrfach am Tag verschideni Regionaljournal uus, wo us de verschidene dytschsproochige Regione brichte (Basel-Stadt/Baselbiet, Aargau/Soledurn, Bärn/Fryburg/Wallis, Zentralschwyz, Züri/Schaffhuuse, Oschtschwyz und Graubünde). Gsendet wird uf Schwyzerdytsch und Hochdytsch. Uff em Programm stoht Musik uss zimlig vyle Bereich. So wärde zum Byspiil Oldies gschpiilt, gnauso aber au Schlager, Volksmusik und zu me gleine Teil au Aktuelles. Dodemit stellt Radio SRF 1 e Parallele zum dytsche Sender SWR4 dar, isch allerdings no e bitz weniger uff Schlager ussgrichtet wie SWR4. Uf em Radio SRF 1 gits jede Dunnschtig z Oobe di eistündig Mundartsändig «Schnabelweid» und jede Tag au e churzi Rubrik im Verlauf vom Morge. D Mundartredaktore vom Radio sind de Markus Gasser und de Christian Schmutz. Früener isch d «Schnabelweid» langi Johr vom Christian Schmid gleitet worde. Radio SRF 2 Radio SRF 3 Radio SRF 4 News SRF 1, SRF zwei und SRF info offizielli Websyte vo Radio SRF 1
Dr Alfred Weitnauer (* 1. Februar 1905 in Kempte im Allgai; † 3. Juni 1974 in Obergenzburg) isch a Schriftstellar, Hoimatpfleagar, Hischtoriker und Volkskundler gwea. Dr Alfred Weitnauer isch am 1. Februar 1905 in dr Kemptar Altstadt uf d Wealt kumme. Z'Kempte isch'a au in Volks- und Obrrealschual gange. Scho als Schualar isch'a mit geischtreiche, freche Zeitungsartikl und Gschpäß aufgfalle. In Wirzburg, Mincke und Berlin hot'a Staatswisseschaft, Gschicht und Kunschtgschicht schtudiert, isch Diplom-Volkswirt wore und hot glei zweimol mit Auszeichnung promoviert. Dezwische hot'a beim Berliner Lokalanzeiger in dr Wirtschaftsredaktion gschaffet und do danooch an dr Rockefeller-Stiftung, wo a sich mit dr Gschicht vo de Preise bschäftigt hot. 1935 händ dann d'Nazis des Vrmeege vo dear Schtiftung eizooge, und dann isch dr Alfred Weitnauer vom Dr. Otto Merkt fir des Amt vum Heimatpfleagar im Regierungsbezirk Schwobe, dea do no andersch gheiße hot, gwunne wore. Des Amt hot'a dann bis zue seim Ruhestand im Johr 1970 ghett. 1937 hot'a d'Marie-Anne Schnell-Schröder aus Borkum gheiret, aus der Ehe sind drei Feehla hervorgange. Dr Alfred Weitnauer isch am 3. Juni 1974 in Obrgünzburg im Allgai gschtorbe. Ea isch am Proteschtantische Friedhof in Kempte beerdigt. Dr Alfred Weitnauer isch a außrordentlich vielseitiga, fleißiga und kreativa
Vorlage:Infobox Dateiformat/Wartung/genre fehltVorlage:Infobox Dateiformat/Wartung/website fehlt PDF oder Portable Document Format isch es Dateiformat, wo me für Dokument (Text und Bilder) verwendet. Es isch 1993 vu Adobe Systems mitm Acrobat 1 veröffentlicht worde. Grad will z'PDF Format trotz sinre Kommerziallität, offegleit und durs PDF Reference Manual dokumentiert isch, hett sich das Format schnell zu nem wiitverbreitetem Dateiformat für dr Uustusch vu Drucksache und Dokument etabliert. Es isch dur en eigete ISO-Ihtrag normiert. PDF Dateie chame us verschidene Format erstelle. So chame zum Bispil us HTML Dateie, PDF Dokument erstelle. Zgliiche, und sogar e wiit verbreiteti Tätigkeit, chame mit TeX-Dateie mache. Z'Büroprogramm OpenOffice.org chan ohni s'Installiere vu Erwyterige Dokument-, Tabellekalkulations- und Präsentationsdateie in PDF umwandle. Dr Vorteil be Text in PDF-Dateie isch, dass d'PDF Datei beliebig nooch ahzoom-bar isch.
Sardinie isch nach Sizilie die zweidgröschdi Insle im Mittelmeer und zäme mit es paar chlinne Insle drumume au en italieneschi Region. Sardinie ligt öbbe 180 km weschdlich vo Idalie ewäg im Mittelmeer. Tunesie im Süde isch 210 km entfernt, Korsika im Norde numme 11 km. D Insle umfasst rund 24 000 km2. Es hett rund 1,6 Mio. Iwohner un isch somit die dünnschd besidledi Region vo Idalie. 30 Prozänt vo de Iwohner lääbe in der Hauptschdadt Cagliari. An de Küschde glänze Feriesidlige, Betonburge sin e Usnahm. D Sarde sälber hänn sich de Urlaubesboom z nutze gmacht un Hüüser errichded, die vermided werde. Es gitt wunderschöni Küschde, die bekanndeschdi isch sicher d Costa Smeralda. Lang isch di gsamti Küschde 1870 km. Zum gröschde Deil sin es schneewissi Sandschdränd; einsam, ändlos lang, chleini schnukkligi Buchde zwüsche Klippe oder au unzuegängliche Schdeilküschdeschdreife. Me findet Sarazenedürm, dere Muurwerk isch nitt ganz eso massiv wie die vo de Nuarghedürm. Zwüschem 15. und 18. Joohrhundert sin die Dürm baut worde un hänn derzue dient, Piradeaagriff abzwere. Im Landesinnere isch d Urschprünglichkeit erhalde worde. Es wachse vili Chrüdder wild wie Thymian, Maccia, Rosmarin un Myrte. Es finde sich Opuntie, Erdbeerbäum, Weideländereie, Getreidefläche, Schdei- un Korkeiche. Sardinie isch
Apache Openoffice isch e freyi Zämestellig vu Büroprogrämm, wo us sinem kommerziellem Brueder StarOffice entstande isch. Sini erscht Version isch am 1. Mai 2002 ussecho, momentan die neuscht Version vu OpenOffice.org hett d'Versionsnummer 3.4.1. StarOffice isch vu dr ditsche Firma Star Division us Hamburg as StarWriter entwicklet worre. Au nooch em Ufkauf durch Sun Microsystems isch Hamburg e Zentrum fier d'Entwicklig vu StarOffice/OpenOffice blibe, au wenn sither im Silicon Valley un in China witeri Zentre entstande sin. Lotus Symphony vu IBM un NeoOffice fier MacIntosh-Betribssysteme baue, wie au die kommerziell Version Star Office vu Sun Microsystems, uf OpenOffice uf. D'Zämestellig bestaht us verschidene Progrämm, wo zum Teil am Konkurrent Microsoft Office ähnle. Dr Writer isch es vollwertigs Textbearbeitigsprogramm, zum Erstelle vu Brief, Dokument, Visitechartene oder grössere Sache wie Büecher. Es hät e Rechtschriibprüefigsfunktion, Silbetrennig und e Teamfunktion. In'd Dokument chame Tabelle, Grafike, Spaltene und Weblinks ihfüege. Es existiert e WYSIWYG-Funktion, so dass me via Chnopf-Drugg en beliebige Text fett/kursiv oder farbig mache chan. D'Dokument chame ins PDF-Format oder ins HTML-Format umwandle. Dr Writer chan au .doc-Dateie öffne, wo'me mit'm Microsoft Word erstellt hett. Ds Calc isch es Tabellekalkulationsprogramm, wo me Text und Zahle mit analysiere, verarbeite und darstelle chan. In
Dr Heinrich Sutermeister (* 12. August 1910 in Füürtale; † 16. März 1995 in Vaux-sur-Morges) isch e Schwiizer Komponischt gsi. Der Sutermeister het Gschicht und Philologie in Basel und Paris studiert. Spöter ischer Schüeler gsi ader Musigakademie z Münche bim Carl Orff, bim Hans Pfitzner, bim Walter Courvoisier, bim Gustav Geierhaas, bim Li Stadelmann, bim Hugo Röhr und au no bim Fritz Büchtger; die sin alli zimlech berüemt. Är isch für churzi Zyt «Repetitor» z Basel gsi; vo denn a het er gläbt als richtige «Bruefs»-Komponischt. Vo 1958 bis 1980 ischer Presidänt gsi vo der Schwizerische Urheberrächtsgesellschaft (wo «Mechanlizenz» heisst). Vo 1963 bis 1975 ischer Profässer gsi ader Musikhochschule Hannover und het glehrt, wie me komponiert. Der Sutermeister het zä zimlech erfolgrichi Opere komponiert und zuedäm es Ballett, zwei Divertimenti, drü Kammerserenate, mehreri «Konzärt für Musiginstrumänt», sogenannti «kammermusikalischi Wärk», Kantate, Chör und Lieder. Der Heinrich Sutermeister isch en Änkel gsi vom Otto Sutermeister. Max und Moritz, dasch es Ballett nachere Vorlaag vom Wilhelm Busch; Die schwarze Spinne, e «Funkopere» nachere Vorlaag vom Jeremias Gotthelf, 1936 Romeo und Julia, en Opere nachere Vorlaag vom berüemte William Shakespeare, 1940 Die Zauberinsel, en Opere nachere Vorlaag vom Sheakespeare, 1942 1. Klavierkonzert, 1943 Niobe,
Eidgenössisch Technisch Hochschuel Züri oder churz ETH Züri heisst e Hochschuel z Züri. Si isch 1855 als Eidgenössisches Polytechnikum gründet worde. Me säit de Schuel au drumm hüt no s Poly. D Schuel staht an zwäi Ort z Züri: D ETH Zentrum liit i dr Mitti vur Stadt Züri, dr Standort Hönggerberg liit oberhalb vom Stadtquartier Höngg. Wo sich ds jung Land im 19. Jahrhundert zumne Bundesstaat entwicklet hett, hett me sich gfroget, ob me nebscht kantonale Universitäte, au e „eidgenössischi“ gründe sött, wo vum Bund betribe würd und nid vu de Kantöön. Am 7. Februar 1854 hett d de Bundesroot drzue es Gsetz verabschidet, wo die Schuel als „eidgenössische polytechnische Schule in Verbindung mit einer Schule für das höhere Studium der exakten, politischen und humanistischen Wissenschafte“ definiert. 1855 isch denn d Hochschuel als „eidgenössisch polytechnischi Hochschuel“ in Betriib gnah worde. Will di katolische Kantöön es „Bildigsmonopol“ vu nem protestantische Kantoon hend verhindere welle, hett s nu e chliini Ahzahl vu Fächer a dere Schuel ggää. Um für di neu Bildigsstett es Gebüüde baue zchönne, hett dr Kantuu und d Stadt Züri en Wettbewerb gstartet, wo d Architekte drzue bewoge hett, Vorschläg für ds Ussehe vum Gebüüde zmache. Dr damalig
D Johanna vo Orléans au d' Jungfrau vo Orléans oder gschichtlich gnauer Jeannette Darc, si sälber hät sich Jehanne la Pucelle gnännt (* öbbe 1412 in Domrémy, schpöter Domrémy-la-Pucelle gnännt, Lothringe; † 30. Mai 1431 z Rouen in der Normandie) isch e französischi Nationalheldin und Heiligi vo de Katholische Chile. Während em Hundertjährige Chrieg hät sie d'Franzose gäge d'Ängländer gfüehrt. Nach emne Verrat isch sie vo de Burgunder gfangen gnoo und a die verbündete Ängländer verchauft worde. En Chileprozäss het sie sölle umbeliebt mache. Under em Vorsitz vom Bischof vo Beauvais, Pierre Cauchon, isch sie wäge einige Fähler gäge d'Gsetz vo de Chile verurteilt und uf em Märtplatz vo Rouen uf em Schiiterhufe verbrännt worde. 1456 isch d'Ehr vo de Jeanne d’Arc i de gliiche Schtadt im ene Revisionsprozäss widerhergestellt worde. Colette Beaune: Jeanne d’Arc. Perrin, Paris 2004, ISBN 2-262-01705-0 Colette Beaune Jeanne d'Arc. Vérités et légendes. Editions Perrin, Paris 2008, ISBN 978-2-262-02951-7 Georges und Andrée Duby: Die Prozesse der Jeanne d’Arc. Wagenbach, Berlin 1999, ISBN 3-8031-2350-X Gerd Krumeich: Jeanne d’Arc. Die Geschichte der Jungfrau von Orleans. C. H. Beck, München 2006, ISBN 3-406-53596-8 Gerd Krumeich: Jeanne d'Arc in der Geschichte. Historiographie - Politik - Kultur. Thorbecke. Sigmaringen 1986, ISBN
Giovanna d’Arco isch e Opere vom Giuseppe Verdi, über s Läbe vo de Jeanne d'Arc. S Libretto chunnt vom Temistocle Solera und isch de Nachfolger vom Truurschpiel Die Jungfrau von Orléans) vom Friedrich Schiller. D Opere ghört zue de darschtelligswiis Dramma lirico und hät en Prolog und drü Äkt. Sie isch am 15. Februar 1845 im Teatro alla Scala in Mailand zum erschte Mal uufgfüehrt worde. D Opere isch 1989 under de Regie vom Werner Herzog verfilmet worde. I dem Film hät d Susan Dunn d Titelrolle gsunge, d Rolle vom Carlo hät de Vincenzo La Scola gsunge. Giovanna – Sopran Carlo VII – Tenor Giacomo, de Vater vo de Giovanna – Bariton Talbot, en änglische Kommandeur – Bass Delil, en Französische Offizier – Tenor Text des Librettos (ital.) Giovanna d'Arco in dr Internet Movie Database
Dr Werner Herzog, (eigetlich Werner H. Stipetić) (* 5. September 1942 in Münche) isch en dütsche Filmregisseur, Opereregisseur, Schauspiiler und Autor. Dr Werner Herzog isch näbe em Volker Schlöndorff, em Alexander Kluge, em Wim Wenders, em Walter Bockmayer und em Rainer Werner Fassbinder en bedütender Verträter vom "Neuen deutschen Film" bzw. vom Autorefilm. Dr Werner Herzog isch im bayrische Dorf Sachrang uufgwachse, i de Nöchi vo de öschtrichische Gränze. Won er zwölfi gsi isch, isch er mit sinere Mueter nach Münche zoge. Er hät einigi Film uf Änglisch dräht. I füf Film hät er d'Hauptrolle mit em Klaus Kinski bsetzt. 1962/1965: Herakles 1964: Spiel im Sand 1967: Die beispiellose Verteidigung der Festung Deutschkreutz 1968: Lebenszeichen 1968: Letzte Worte 1969: Die fliegenden Ärzte von Ostafrika 1969: Maßnahmen gegen Fanatiker 1970: Auch Zwerge haben klein angefangen 1970: Fata Morgana 1970: Niedrig gilt das Geld auf dieser Welt 1971: Behinderte Zukunft 1971: Land des Schweigens und der Dunkelheit 1972: Aguirre, der Zorn Gottes 1974: Die große Ekstase des Bildschnitzers Steiner 1974: Jeder für sich und Gott gegen alle (Kaspar Hauser) 1976: Stroszek 1976: Herz aus Glas 1976: How much wood would a woodchuck chuck 1976: Mit mir will keiner spielen 1977: La Soufrière
Schramberg liit im mittlere Schwarzwald in Bade-Wirtteberg und isch die zweitgröscht Stadt im Landkreis Rautweil und a Großi Kreisstadt. Schramberg isch a Mittelzentrum im Landkreis. Sit 1972 het Schramberg de Titel Große Kreisstadt. Die nechschte größere Stedt im Umkreis sind d Kreissstadt Rottwil 25 km südeschtlich un d Kreisstadt Villinge-Schwenninge, Hauptstadt vum Schwarzwald-Baar-Kreis, 25 km südlich. D Kernstadt vo Schramberg, de so gnannte „Talstadt“ liit im mittlere Schwarzwald im Tal vo de Schiltach, wo sich zum-e Kessel witet. Do münde de Bäch Göttelbach, Kirnbach, Berneck und Luddrbach bzw. dere Täler i, wägedäm het Schramberg au de Biname „Fünftälerstadt“. Dia Täler entspreche dene fünf Zufahrtstroosse in d Stadt, wo vo Sulge, Hardt, Tennenbronn, Luddrbach un Schiltach in d Stadt führe. Da niedrigscht Punkt im Stadtgebiet isch bei da Kläranlag Schiltachtal und isch uff 396 m ü. NHN, der höchste Punkt isch de Hochsteig Finsterbach und isch uff 792 m. S Rathus in Schramberg liegt uff 426 m. Schramberg geht ganz an d´ Südweschte vom Landkreis, un grenzt dert nooch Weschte an de Ortenaukreis un nooch Süde an de Schwarzwald-Baar-Kreis. Die folgende Städt und Gmoende grenzet a d Stadt Schramberg (im Uhrzoegersinn, agfange im Weschte): Luddrbach, Schiltach, Aichhalden, Fluorn-Winzeln, Oberndorf am Neckar,
Kapell Sankt Sebastian uf dr Splee oder nur Spleekapell isch e Kappell im schwiizerische Ort Sargans. Dr Name Splee isch historisch nid gnau überliferet, me denkt aber, dass es vum romanische spelunca chunnt, wo uf alemannisch «Berghöli» heisst. D Kapell liit uf nem Hügel, so dass me ir nöchi vur Kapell e Berghöli findet. Si isch vum 1501 bis 1502 baut worde, dr Buumah isch abr unbekannt. Am 24. April 1502 isch si dor de Weihbischof Stephan Tschuggli vo Chur zu Ehre vom Heilige Sebastian, Jodocus, de Maria, em Jacobus, Bartholomäus, Christopherus, Antonius, de Barbara und de Dorothea gweiht worde. D Kappell isch ir Zyt baut worde, wo s im St. Galler Rhytal und im Seeztal zu viilne Peschtfäll cho isch. Si isch drum am Heilige Sankt Sebastian gwidmet, wo als Peschtheilige gilt und mit dr Kapell, d Pescht vur Region verschone sött. Oberhalb vum Altar befindet sich es Fotti vum Bild vum Sankt Sebastian, wo vum Josef Kaufmann gmalet worde und während ere Renovation im 18. Jahrhundert ahmontiert worde isch. D Kapell gköhrt zum Bischtum Sanggalle. Fund vu früeher Zyt hend beleit, dass unterhalb vur Kapell sich e urgschichtlichi Füürstell befunde hett, wo für religiösi Ritual benützt worde isch.